Chlyb to je pieczywo, kere je ôtrzimywane bez wypiykaniy ciasta kere je kuplōngym mōnki ôbiylowyj s wodōm, ciasto te poddowo sie nojczyńści gyrowaniu alkoholowymu abo mlykowymu (bakteryjnymu) a we efekcie dostowo sie bochny roztōmajtych ksztołtów a srogości. Sōm tyż ôdmiany chlyba kere niy sōm spulchniane wyrobiane s ciosta kruchygo. Chlyb we starożytności niy bōł podany na teroźni, a barzi na podpłōmyki, maca abo spōd ôd pizzy. Taki chlyb barzi łatwo bōło łamać kej rżnōńć a bestōż we downych czasach chlybum sie łōmano, co mo do terozki ôdniesiyniy we krześcijaństwie a je dali praktykowane we kulturze strzōdziymnōmorskij.